Luxembourg i Eurovision Song Contest

**Luxembourg debuterte i Eurovision Song Contest** i 1956 og har deltatt 37 ganger. Med unntak av 1959 deltok landet hvert år frem til og med 1993, men på grunn av omstruktureringer hos allmennkringkasteren RTL Télé Lëtzebuerg, trakk Luxembourg seg fra konkurransen etter 1993. Siden var landet fraværende i 31 år, før Luxembourg returnerte til konkurransen i 2024.

Luxembourg har vunnet Eurovision Song Contest fem ganger; bare Sverige og Irland har vunnet flere ganger. Luxembourg har kommet sist tre ganger i konkurransen.

## Historikk
Fra debuten var det den luxemburgske allmennkringkasteren CLT som valgte landets artist og sang til Eurovision Song Contest. Etterfølgeren RTL Télé Lëtzebuerg tok over jobben i 1991.

Luxembourg var ett av syv land som deltok i den aller første utgaven av Eurovision Song Contest i 1956. Luxembourg fikk imidlertid dispensasjon fra å sende to dommere til Lugano, der finalen ble arrangert. I stedet stemte de sveitsiske dommerne på Luxembourgs vegne.

De fire neste deltakelsene endte med to sisteplasser, men allerede i 1961 kom Luxembourgs første seier med «Nous les amoureux». Fire år etter vant landet igjen med «Poupée de cire, poupée de son», fremført av France Gall. Fra 1968 til 1971 gjorde hertugdømmet det svakt i konkurransen, inkludert en sisteplass med null poeng i 1970. I 1972 og vant imidlertid Luxembourg for tredje gang, og året etter, på hjemmebane, kom den fjerde seieren. Luxembourg takket nei til å arrangere finalen i 1974 på grunn av den høye kostnaden, og britiske BBC tok i stedet på seg arrangørjobben.

I 1983 kom Luxembourgs femte og siste seier, da Corinne Hermès vant med «Si la vie est cadeau». Etter 1983 oppnådde Luxembourg bare to topp fem-plasseringer, og på 1990-tallet var en trettendeplass landets beste plassering. I 1994 var ikke landet kvalifisert til Eurovision Song Contest etter å ha blitt nummer 20 året før. Luxembourg kom ikke tilbake i 1995 og returnerte ikke før i 2024.

### Import av artister

På grunn av landets lille størrelse har kringkasteren valgt landets bidrag internt, og de fleste artistene har vært utlendinger – for det meste franskmenn. Ingen av de fem vinnerartistene var fra Luxembourg – fire var franske, mens Vicky Leandros var gresk. Av alle artister som har stått på scenen for hertugdømmet, var bare åtte fra Luxembourg: Camillo Felgen, , , , , ,  og gruppen .

De aller fleste bidragene har vært fremført på fransk, bare tre bidrag har vært helt eller delvis fremført på nasjonalspråket luxembourgsk, mens ett er på engelsk.

### Fravær i 31 år
I perioden 1994–2023 sto Luxembourg utenfor konkurransen som et av få vesteuropeiske land. Ifølge RTL Télé Lëtzebuerg var tv-kanalens økonomi og nyhetsprofil hovedårsakene til at landet ikke deltok.

RTL Télé Lëtzebuerg er medlem av Den europeiske kringkastingsunion og har kunnet delta i Eurovision Song Contest, om landet ville. Flere ganger utover i 2000-tallet, blant annet i 2010 og 2015, gikk det rykter om at Luxembourg ville delta igjen, men uten at landet returnerte til konkurransen.

I desember 2022 kunngjorde Luxembourgs regjering at den sammen med kringkasteren RTL så på muligheten for en retur til konkurransen i 2024. 12. mai 2023 bekreftet Luxembourgs regjering at RTL returnerer til konkurransen i 2024. Det er første gang på 31 år at landet deltar i Eurovision Song Contest.

## Deltakere
Under er en liste over Luxembourgs deltakere, plasseringer og poeng i konkurransen siden debuten. I 1956 stilte hvert land med to sanger. Bare vinneren ble offentliggjort, de øvrige plasseringene er ikke kjent. Luxembourg sto utenfor konkurransen i årene 1994–2023.
;Fargekoder

## Stemmehistorikk
Under er en oversikt over Luxembourgs avgitte og mottatte poeng i alle finaler fra 1957 til 1993. Tallene er hentet fra ESC Database.

## Vertskap

## Kommentatorer og poengopplesere
I de 37 årene Luxembourg deltok, ble Eurovision Song Contest sendt på to ulike tv-kanaler: RTL TV og RTL Hei Elei. Konkurransen ble imidlertid som regel sendt på den franskspråklige delen av RTL frem til kringkasteren ble omstrukturert og delt opp i 1991. Etter det ble konkurransen sendt på luxembourgsk. Kun én kommentator, , var luxembourgsk statsborger.

## Galleri

Image:Eurovision Song Contest 1958 - Solange Berry.png|Solange Berry i Hilversum (1958)
Image:Eurovisie Songfestival 1962 te Luxemburg, voor Luxemburg Camillo Felgen, Bestanddeelnr 913-6609.jpg|Camillo Felgen i Luxembourg (1962)
Image:Eurovision Song Contest 1965 - France Gall.jpg|France Gall i Napoli (1965)
Image:David Alexandre Winter (Luxemburg), Bestanddeelnr 923-3696.jpg|David Alexandre Winter i Amsterdam (1970)
Image:Eurovision Song Contest 1980 - Sophie & Magaly.jpg|Sophie og Magaly i Haag (1980)


## Referanser


## Eksterne lenker
* Poeng til og fra Luxembourg  *eurovisioncovers.co.uk*